РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/437-14

8. децембар 2014. године

Б е о г р а д

З А П И С Н И К

58. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 8. ДЕЦЕМБРА 2014. ГОДИНЕ

Седница је почела у 18.20 часова.

Седницом је председавао др Александар Мартиновић, председник Одбора.

Седници су присуствовали чланови Одбора: Жарко Мићин, Мујо Муковић, заменик члана Верољуба Арсића, Драган Николић, Јасмина Обрадовић, заменик члана Биљане Пантић Пиље, Катарина Ракић, Војислав Вујић, заменик члана Петра Петровића, Мирко Чикириз и Тања Томашевић Дамњановић.

Седници нису присуствовали чланови Одбора: Светислав Вукмирица, Жарко Обрадовић, Неђо Јовановић, Александар Јаблановић, Весна Мартиновић, Балинт Пастор, Весна Бесаровић, проф. др Јанко Веселиновић, као ни њихови заменици.

На основу члана 165. Пословника, Народна скупштина је у Дану за гласање застала са одлучивањем, због усвајања амандмана и затражила да се састану Одбор за просторно планирање, саобраћај, инфраструктуру и телекомуникације и Одбор за уставна питања и законодавство.

Пошто је председник Одбора прочитао дневни ред, Одбор је једногласно(са 9 гласова за) усвојио следећи:

Д н е в н и р е д :

1. Разматрање амандмана на Предлог закона о изменама и допунама Закона о планирању и изградњи, који је поднео Одбор за просторно планирање, саобраћај, инфраструктуру и телекомуникације.

Прва тачка дневног реда. Разматрање амандмана на Предлог закона о изменама и допунама Закона о планирању и изградњи, који је поднео Одбор за просторно планирање, саобраћај, инфраструктуру и телекомуникације.

Одбор је у складу са чланом 165. Пословника Народне скупштине размотрио амандмане на Предлог закона о изменама и допунама Закона о планирању и изградњи, које је поднео Одбор за просторно планирање, саобраћај, инфраструктуру и телекомуникације и сматра су у складу са Уставом и правним системом Републике Србије амандмани:

- на члан 9. који је поднео Одбор за просторно планирање, саобраћај, инфраструктуру и телекомуникације;

- на члан 55. који је поднео Одбор за просторно планирање, саобраћај, инфраструктуру и телекомуникације.

Одбор је једногласно донео одлуку. (са 9 гласова за).

За известиоца Одбора на седници Народне скупштине одређен је председник Одбора.

Седница је завршена у 18.30 часова.

Саставни део овог записника чине стенографске белешке.

СЕКРЕТАР ПРЕДСЕДНИК

др Радоје Церовић др Александар Мартиновић